Nathan Tjoe-A-On

Nathan Tjoe-A-On (lair 22 Dhésèmber 2001) ya kuwi pemain bal-balan profesional Walanda keturunan Indonésia kang main minangka bek kiwa kanggo klub EFL Championship Swansea City .

Karir klub 
Tjoe-A-On mlebu kontrak telung taun kaliyan Excelsior ing 2019, sawise maju liwat sistem akademi. Nanging, ciloko ngalangi pangembangane lan dheweke kelangan udakara 14 wulan main lan latihan.  Sawise istirahat musim dingin 2021-22, dheweke bali main lan entuk kapercayan babagan kemampuane lan rumangsa bisa imbang meneh ing lapangan bal-balan. Sawise promosi saka Eerste Divisie ing pungkasan musim 2021-22, dheweke entuk perpanjangan kontrak ing wulan Juni 2022, sajrone rong taun tambahan.  Dheweke nggawe debut Eredivisie kanggo Excelsior tanggal 12 Agustus 2022 nglawan SC Cambuur ing Stadion Cambuur kanthi menang 2-0. Tanggal 9 September 2022, dhèwèké nyetak gol pisanané ing liga profesional, mbantu Excelsior menang 2-1 nglawan FC Emmen . 

Tanggal 13 Agustus 2023, Tjoe-A-On mlebu ing klub Championship Swansea City kanthi biaya sing ora diungkapake sajrone kontrak telung taun.

Urip pribadi 
Lair ing Rotterdam, Walanda, Tjoe-A-On kuwi nduweni keturunan Suriname lan Indonésia Semarang, Jawa Tengah .

Karir internasional 
Ing Oktober 2023, laporan ing Indonesia nyatakake yen Nathan Tjoe-A-On diundang main ing tingkat internasional kanggo tim bal-balan Indonesia liwat jalur naturalisasi.  Tanggal 12 Oktober 2023, Nathan Tjoe-A-On mirsani lan ngobrol langsung kaliyan Ketua Umum PSSI Erick Thohir lan Presiden RI Joko Widodo nalikaning Timnas Indonesia dadi tuan rumah Kualifikasi Piala Dunia 2026 ing Stadion Utama Gelora Bung Karno ( SUGBK ) tanding kaliyan Brunei Darussalam.

Penghargaan 
individu

 Eredivisie Talent Player of the Month: September 2022

Referensi

Pranala njaba 

 Profil dan statistik Nathan Tjoe-A-On di situs web Soccerway.com

Lair 2001
Wong urip